เขียนย่อหน้าเกี่ยวกับ แบรนด์ Outdoor Voices
Outdoor Voices เป็นแบรนด์เสื้อผ้าสำหรับการออกกำลังกายที่ก่อตั้งโดย Tyler Haney เป็นแบรนด์ที่โดดเด่นในการดีไซน์กางเกงทรงเอวสูงกับเสื้อครอปรัดรูป ส่งผลให้แบรนด์นี้ได้รับความสนใจจากกลุ่มเป้าหมายคนรุ่นใหม่เป็นจำนวนมาก ทั้งนี้ Outdoor Voices มีทีมดีไซน์ที่มาจากแบรนด์เสื้อผ้าชื่อดังมาร่วมออกแบบ อีกทั้งไลน์เสื้อผ้ายังตอบโจทย์ลูกค้าที่เป็นคนรุ่นใหม่ และมีให้เลือกทุกเพศ โดยแบรนด์ได้เปิดตัวไปเมื่อปี 2012 และมีสำนักงานใหญ่อยู่ที่แมนฮัตตัน

บทเรียนจากย่อหน้านี้

Outdoor Voices เป็นแบรนด์น้องใหม่เพิ่งเปิดตัวไปเมื่อปี 2012 แต่ก็ได้รับการตอบรับจากตลาดคนรุ่นใหม่อย่างมาก โดยมียอดฟอลโลว์ในอินสตาแกรมสูงถึง 33,000 คน สำหรับผู้ก่อตั้งเป็นเป็นสาวน้อยอายุเพียงแค่ 26 ปี เธอชื่อ “Tyler Haney” ด้วยความโดดเด่นของการดีไซน์ กางเกงทรงเอวสูงกับเสื้อครอปรัดรูป ทำให้แบรนด์ได้รับความสนใจจากกลุ่มเป้าหมายคนรุ่นใหม่จำนวนมาก ซึ่งมีทั้งไลน์เสื้อผ้าผู้หญิงและผู้ชาย เริ่มจากผู้ก่อตั้งแบรนด์ “Tyler Haney” เธอได้ศึกษาด้านการออกแบบจาก Parsons นิวยอร์ก ที่นั่นเธอได้เรียนรู้หลายสิ่งหลายอย่าง และตอนนี้เธอก็ได้มีกิจการของตัวเองแล้ว

สำหรับทีมดีไซน์มาจากแบรนด์ดังๆ มากมาย อาทิ Calvin Klein, Alexander Wang และ Lululemon จึงไม่น่าแปลกใจที่ดีไซน์จึงออกมาได้ทั้งความสวย เท่ และใช้งานได้จริง มีทั้งไลน์เสื้อผ้าสำหรับผู้หญิงและผู้ชาย ตอบโจทย์คนรุ่นใหม่ กางเกงเลกกิ้งเอวสูง กับเสื้อครอปรัดรูป ที่ดูทะมัดทะแมง เป็น signature ที่สำคัญสำหรับไลน์ผู้หญิง ในขณะที่ไลน์เสื้อผ้าผู้ชาย ค่อนข้างจะใกล้เคียงกับแบรนด์ Lululemon มากทีเดียว สำหรับเลกกิ้งของผู้หญิง ราคาอยู่ที่ 95 เหรียญ เสื้อครอป ท็อปอยู่ที่ 50 เหรียญ และสปอร์ต บราอยู่ที่ 55 เหรียญ เสื้อฮู้ดสำหรับผู้ชายอยู่ที่ 100 เหรียญ เสื้อทีเชิ้ตอยู่ที่ 65 เหรียญ และกางเกงขาสั้นราคา 65 เหรียญ สำหรับสำนักงานใหญ่ของ Outdoor Voices อยู่ที่แมนฮัตตัน และยังมีช้อปที่ออสติน เท็กซัส